SPRÁVA ZO ZAHRANIČNEJ PRACOVNEJ CESTY č.     123 / 2018

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 2.5. (00:01) – 31.5.2018 (23:59)
Zahraničná pracovná cesta prerušená v dňoch:   
  5.5.2018 –   6.5.2018
12.5.2018 – 13.5.2018
19.5.2018 – 20.5.2018
26.5.2018 – 27.5.2018

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa v máji 2018 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2018. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 24. mája 2018 usporiadala Styčná kancelária SR pre výskum a vývoj v Bruseli tradičné zasadnutie pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola príprava nadchádzajúcej V4 konferencie, ktoré sa uskutoční 6. júna 2018 v Bruseli. Podujatie bude nadväzovať na priority Maďarska v oblasti výskumu a inovácií v rámci maďarského predsedníctva vo V4. Téma podujatia sa bude týkať spolupráce medzi akadémiu a priemyslom. Za Slovenskú republiku potvrdil účasť Mgr. Maroš Halama, PhD, ktorý garantom a vedúcim Laboratória korózneho testovania v centre PROMATECH pri SAV, ktorého partnerom je aj Technická univerzita v Košiciach. Momentálne sa venuje štúdiu neznámych termodynamických aspektov a koróznych vlastností nanobjektov. Za posledných 5 rokov bol zodpovedným riešiteľom viac ako 20 výskumných úloh a požiadaviek priemyselných partnerov. 

IGLO CORE

Dňa 8. mája 2018 sa uskutočnilo zasadnutie IGLO CORE, na ktorom boli predmetom diskusie najmä dve témy: (i) priority nadchádzajúceho AT PRES a (ii) zverejnenie návrhu viacročného finančného rámca (VFR) na obdobie 2021-2027 (a jeho časť venovaná VaVaI).

(i)	Priority nadchádzajúceho AT PRES:
-	Počas AT PRES bude spustený negociačný proces k legislatíve 9. RP (ešte počas BG PRES bude na posledných troch zasadnutiach RWP predstavený legislatívny návrh 9. RP) – AT PRES má záujem dosiahnuť prijatie  tzv. „Partial General Approach“ (PGA) k 9. RP na zasadnutí Rady COMPET, ktoré sa uskutoční 30. 11. 2018.
-	Ďalšie dôležité termíny: 
•	neformálne zasadnutie Rady COMPET (časť výskum) v AT: 16. – 17. 7. 2018
•	zasadnutie Rady COMPET (časť výskum) v Bruseli: 28. 9. 2018 
•	ďalšie zasadnutie Rady COMPET (časť vesmír a výskum) v Bruseli: 30. 11. 2018  
-	Fajly, ktoré budú predmetom diskusie v Rade počas AT PRES: dosiahnutie PGA k 9. RP; závery Rady k ERA; podpora pre ďalšie sektorálne politiky (EuroHPC, EOSC, výskum a inovácie v oblasti bezpečnosti a obrany)

(ii)	Zverejnenie návrhu VFR (a jeho časť venovaná VaVaI):
-	Dňa 7. júna 2018 sa očakáva zverejnenie legislatívneho návrhu 9. RP
-	Fungovanie tzv. „shadow committees“ môže vstúpiť do platnosti až po prijatí PGA v Rade
-	Otázna je naďalej štruktúra a celkové postavenie „partnerstiev“ v 9. RP
-	Súčasný návrh 9. RP Komisie obsahuje sumu 97, 7 mld. EUR – z pohľadu inflácie a zohľadnení obdobia 7 rokov ide dokonca o zníženie prostriedkov v porovnaní s programom Horizont 2020 – ak by sme sa chceli dostať aspoň na súčasnú sumu 77 mld. EUR, potrebujeme sa dostať na úroveň min. 104 mld. EUR pre nový rámcový program EÚ pre výskum a inovácie.  Väčšina zástupcov styčných kancelárii sa vyjadrila, že ich národní stakeholderi nie sú spokojní s výškou navrhovaného rozpočtu pre 9. RP a budú volať po jeho zvýšení prostredníctvom národných „research attachés“ v Rade
-	Otázny je naďalej finančný vstup asociovaných krajín a UK (po Brexite) v rámci MFF – z čoho vzíde finančný vstup asociovaných krajín a UK do rozpočtu 9. RP

IGLO Summer Reception 2018 sa uskutoční 5. júna 2018 – účasť potvrdil p. GR DG RTD Jean-Eric Paquet a niektorí zástupcovia výboru ITRE Európskeho parlamentu.

Zverejnenie návrhu viacročného finančného rámca na obdobie 2021-2027

Dňa 2. mája 2018 Komisia zverejnila návrh viacročného finančného rámca na obdobie 2021 až 2027. Návrh Komisie zosúlaďuje rozpočet Únie s jej politickými prioritami načrtnutými už v pozitívnom programe, ktorý navrhol predseda Jean-Claude Juncker vo svojom prejave o stave Únie 14. septembra 2016 a ktorý odsúhlasili lídri 27 členských štátov 16. septembra 2016 v Bratislave a 25. marca 2017 v Rímskej deklarácii. Je to rozpočet pre Európu, ktorá chráni, posilňuje a obraňuje, a to vďaka tomu, že je zameraný na oblasti, v ktorých má Únia najlepšie predpoklady dosahovať výsledky.

Celkovo navrhuje Komisia dlhodobý rozpočet vo výške 1 135 miliárd EUR v záväzkoch na obdobie 2021 až 2027, čo zodpovedá 1,11 % hrubého národného dôchodku (HND) štátov EÚ 27 (všeobecný informačný prehľad). Táto úroveň záväzkov predstavuje 1 105 miliárd eur (čiže 1,08 % HND) v platbách (v cenách roku 2018). V tejto sume je zohľadnené, že do rozpočtu EÚ sa začlení Európsky rozvojový fond – hlavný nástroj EÚ na financovanie rozvojovej spolupráce s krajinami Afriky, Karibiku a Tichomoria, ktorý je zatiaľ medzivládnou dohodou. Ak vezmeme do úvahy infláciu, ide o porovnateľný objem ako v prípade súčasného rozpočtu na obdobie 2014 – 2020 (vrátane Európskeho rozvojového fondu).

Na financovanie nových a naliehavých priorít bude treba zvýšiť súčasnú úroveň finančných prostriedkov. Dnešné investície do oblastí, akými sú výskum a inovácie, mladí ľudia, digitálne hospodárstvo, riadenie hraníc, bezpečnosť a obrana, pomôžu zvýšiť prosperitu, udržateľnosť a bezpečnosť v budúcnosti. Rozpočet programu Erasmus+ a Európskeho zboru solidarity sa napríklad zdvojnásobí.

Komisia zároveň kriticky preskúmala, v ktorých oblastiach by bolo možné dosiahnuť úspory a zvýšiť efektívnosť. Navrhuje, aby sa mierne znížilo financovanie spoločnej poľnohospodárskej politiky a politiky súdržnosti, v oboch prípadoch približne o 5 %, čím by sa zohľadnila nová realita Únie 27 štátov. Tieto politiky sa zmodernizujú tak, aby naďalej dosahovali výsledky aj za menej peňazí a navyše slúžili novým prioritám. Politika súdržnosti bude napríklad zohrávať čoraz dôležitejšiu úlohu pri podpore štrukturálnej reformy a pri dlhodobej integrácii migrantov.

Výsledkom týchto zmien bude obnova rovnováhy rozpočtu a väčší dôraz na oblasti, v ktorých môže rozpočet EÚ dosahovať najvýraznejšie výsledky.

VÝSKUM A INOVÁCIE:

Výskum a inovácia patria medzi oblasti, v ktorých má Komisia v úmysle zvýšiť súčasnú úroveň financovania. Komisia požaduje zdvojnásobenie financovania programu Erasmus +, zvýšenie finančných prostriedkov sa očakáva aj v oblasti digitálneho hospodárstva, riadenia hraníc, bezpečnosti a obrany. Komisia zároveň navrhuje znížiť financovanie Spoločnej poľnohospodárskej politiky a kohéznej politiky o približne 5%.

Pokiaľ ide o výskum, Komisia navrhuje rozpočet vo výške 97,9 miliardy EUR pre ďalší rámcový program EÚ pre výskum a inovácie s názvom "Horizont Europe". Okrem toho Komisia uvádza, že financovanie výskumu, vývoja a inovácií bude tiež pochádzať z nasledovných oblastí:
•	    InvestEU - program EÚ, ktorý by mal mobilizovať verejné a súkromné ​​financovanie vo forme pôžičiek, záruk, vlastného kapitálu alebo iných trhových nástrojov na strategické investície do podpory výskumu a vývoja prostredníctvom osobitného "investičného okna". S príspevkom z rozpočtu EÚ vo výške 15,2 miliárd EUR očakáva InvestEU mobilizáciu dodatočných investícií vo výške viac ako 650 miliárd eur v celej Európe.
•	    Kohézna politika EÚ prispeje k výskumu a vývoju prostredníctvom zvýšeného zamerania sa na inovácie a stratégie inteligentnej špecializácie (S3) a pokračovaním ocenenia "Seal of Excellence".
•	    Európsky obranný fond s rozpočtom vo výške 13 miliárd EUR poskytne granty financované EÚ na projekty spolupráce, ktoré riešia nové a budúce hrozby obrany a bezpečnosti a preklenú technologické medzery.
•	    Medzinárodný termonukleárny experimentálny reaktor (ITER) obsahuje podľa návrhu Komisie 6 miliárd EUR.
•	    Program Euratom pre výskum a odbornú prípravu financuje výskum a odbornú prípravu v oblasti bezpečnosti výroby jadrovej energie.
•	    Program Digitálna Európa s 9,2 miliardami EUR má za cieľ priniesť výhody digitálnej transformácie všetkým európskym občanom a podnikom. Program zvýši prvotriedne investície do vysoko výkonných počítačov a dát, umelej inteligencie, kybernetickej bezpečnosti a pokročilých digitálnych zručností. Podporí rozsiahle zavádzanie digitálnych technológií v rámci hospodárskych odvetví a podporí digitálnu transformáciu verejných služieb a podnikov.

Oznámenie Komisie: Obnovený program pre výskum a inovácie: Európa má šancu zmeniť budúcnosť
Dňa 15. mája 2018 predložila Európska komisia oznámenie s názvom "Obnovený európsky program pre výskum a inovácie: Európa má šancu zmeniť budúcnosť". Agenda slúži ako príspevok k neformálnej diskusii vedúcich predstaviteľov štátov a vlád o výskume a inováciách a krokoch potrebných na zabezpečenie globálnej európskej konkurencieschopnosti, ktorá sa uskutočnila 16. mája 2018 v bulharskej Sofii. 

Tento dokument predstavuje súbor konkrétnych opatrení pre prehĺbenie európskych inovačných schopností a zaručenie trvalej prosperity. Podľa dokumentu je pre dosiahnutie silnejšieho európskeho ekosystému pre výskum a inovácie nevyhnutné, aby boli prijaté tieto opatrenia:
•	    Regulácie a financovanie musia byť orientované na inovácie: Medzi navrhované opatrenia patrí prednostne transponovať do vnútroštátneho práva smernicu o rámcoch preventívnej reštrukturalizácie, druhej šanci a opatreniach na zvýšenie účinnosti postupov reštrukturalizácie, platobnej neschopnosti a oddlženia; zintenzívniť obstarávanie inovačných výrobkov a služieb subjektmi verejného sektora uplatňovaním usmernení, ktoré dnes Komisia zverejňuje; urýchlene prijať rozpočet na roky 2021 – 2027, v ktorom sa navrhujú vyčleniť prostriedky vo výške 100 miliárd EUR na program Európsky horizont a výskumný a vzdelávací program Euratomu, ako aj ďalšie významné programy financovania, ktoré inováciám poskytnú výrazné stimuly; zavedenie iniciatívy VentureEU na zvýšenie súkromných investícií a rizikového kapitálu; aj naďalej zjednodušovať pravidlá štátnej pomoci v rámci EÚ, aby sa vytvorili lepšie podmienky na financovanie inovačných projektov vrátane projektov kombinovaného financovania z EÚ a vnútroštátnych fondov.
•	    Stať sa lídrom v inováciách, ktoré vytvárajú nové trhy: Komisia navrhuje vytvoriť Európsku radu pre inováciu s cieľom poskytnúť centrálne kontaktné miesto pre technológie s vysokým potenciálom a prelomové technológie, ako aj pre inovačné podniky s potenciálom na rozšírenie. V rokoch 2018 – 2020 bude v Európskej rade pre inováciu prebiehať pilotná fáza podporená sumou 2,7 miliardy EUR, ktorej cieľom bude pomôcť identifikovať a rozvíjať rýchlo napredujúce, vysokorizikové inovácie so silným potenciálom vytvárať úplne nové trhy.
•	    Spustiť celoúnijné výskumné a inovačné misie s odvážnymi ambicióznymi cieľmi a vysokou pridanou hodnotou EÚ v oblastiach, ktoré sa definujú spoločne s členskými štátmi, zainteresovanými stranami a občanmi. Môžu siahať od boja proti rakovine, až po ekologickú dopravu alebo oceány zbavené plastov. Misie podporia investície a účasť vo všetkých odvetviach a vedeckých odboroch, aby spoločne našli riešenia. Mali by vytvárať synergie s výskumnými a inovačnými stratégiami na úrovni členských štátov a na regionálnej a miestnej úrovni.

IGLO FP Implementation WG
Dňa 17. mája 2018 sa uskutočnilo tradičné stretnutie členov Pracovnej skupiny IGLO FP Implementation WG. Na stretnutí vystúpil p. Isidoros Karatzas, riaditeľ sekcie pre etické otázky a výskumnú integritu (DG RTD). Rečník prezentoval stav etiky v programe Horizont 2020 a zameral sa na aspekty SSH.
Kľúčové výstupy z prezentácie sú nasledovné: 
•	Etika dopĺňa legislatívu a nemôže implementovať smernice alebo nariadenia. Vykonávanie je zodpovednosťou žiadateľov / príjemcov finančných prostriedkov EÚ.
•	Právne predpisy EÚ nerobia rozdiel medzi výskumnými subjektmi EÚ a mimo EÚ, aby sa zabránilo etickému dumpingu.
Spoločné problémy týkajúce sa etiky v projektoch H2020:
•	Mnohé projektové návrhy sa stále nevenujú príslušným etickým problémom správne alebo vôbec.
•	Dokument usmernení "How to complete your ethics self-assessment" zostáva pre žiadateľov naďalej pomerne neznámy. Plánované zmeny zahŕňajú vytvorenie rozhodovacieho stromu na usmerňovanie príjemcov prostredníctvom procesu - prvá je plánovaná na GDPR a bude k dispozícii v septembri 2018.
•	Komisia zvyčajne nezastaví návrh kvôli tomu, ale požiada o ďalšie informácie – doteraz boli len 2 návrhy zastavené kvôli etickým problémom za posledných 10 rokov.
•	Etické audity - veľmi málo z nich sa uskutočňuje a ak áno, musia byť prepojené s finančnou stránkou etických požiadaviek.
•	Mená odborníkov na etiku nie sú zverejnené na portáli účastníkov kvôli ich malému počtu a možným blízkym vzťahom so žiadateľmi.
Etika v nadchádzajúcom programe Horizon Europe:
•	Procesy etického preskúmania sa nezmenia, ale Komisia prijme nový prístup založený na dôvere k etike a tým zvýši zodpovednosť príjemcov z dôvodu obmedzených vlastných zdrojov.
•	Príjemcovia budú zodpovední za schvaľovanie a monitorovanie vykonávaného výskumu v súlade s normami EÚ.
•	Komisia sa bude zameriavať len na schvaľovanie "vážnych prípadov", zatiaľ čo príjemcovia budú riešiť prípady s nízkou a strednou hrozbou.
•	Začlenenie etického sebahodnotenia do právneho základu, čo dáva Komisii možnosť právne ho presadiť.

Prezentácia a popularizácia slovenského výskumu a inovácií
Kancelária SLORD v spolupráci so styčnými kanceláriami V4 a Stálym zastúpením Maďarska pri EÚ v Bruseli pripravuje výročnú V4 konferenciu, ktorá bude zameraná na maďarské priority pre oblasť výskumu a inovácií v rámci predsedníctva vo V4. Podujatie sa uskutoční 6. júna 2018 v Bruseli. Téma podujatia sa bude týkať spolupráce medzi akadémiu a priemyslom. Za Slovenskú republiku potvrdil účasť Mgr. Maroš Halama, PhD, ktorý garantom a vedúcim Laboratória korózneho testovania v centre PROMATECH pri SAV, ktorého partnerom je aj Technická univerzita v Košiciach. Momentálne sa venuje štúdiu neznámych termodynamických aspektov a koróznych vlastností nanobjektov. Za posledných 5 rokov bol zodpovedným riešiteľom viac ako 20 výskumných úloh a požiadaviek priemyselných partnerov. 
V rámci aktivít nadchádzajúceho slovenského predsedníctva vo V4 a konkrétne oblasti digitálnej agendy a kybernetických záležitostí pripravujeme spoločne so SZ SR pri EÚ v Bruseli jednodňovú V4 konferenciu k problematike umelej inteligencie. Umelá inteligencia je fenomén, ktorý momentálne exponenciálne rastie a preniká do všetkých oblastí hospodárstva, ekonomiky, či bežného života ľudí. Európsky parlament, Európsky hospodársky a sociálny výbor, či JRC nedávno vydali k umelej inteligencii viacero štúdií, analýz a stanovísk. Konferencia je kľúčovou udalosťou počas nadchádzajúceho slovenského predsedníctva vo Vyšehradskej skupine, politickej a kultúrnej aliancie štyroch stredoeurópskych štátov. Hlavným cieľom podujatia je prepojiť významných odborníkov, výskumných pracovníkov a odborníkov z rôznych oblastí hospodárstva a spoločnosti, ktoré sú priamo konfrontované so zavádzaním a skutočným používaním riešení umelej inteligencie. Zámerom podujatia je prispieť k odbornej diskusii o umelej inteligencii vrátane prezentácie perspektívy Vyšehradskej skupiny na európskej pôde. Predpokladá sa, že sa podujatia zúčastní široká škála zainteresovaných strán a politických predstaviteľov na vysokej úrovni z prostredia európskych inštitúcií. Očakávame približne 120 účastníkov vrátane zástupcov verejnej správy, výskumníkov, poslancov Európskeho parlamentu a analytikov. Konferencia ponúkne vynikajúcu príležitosť prezentovať súčasné iniciatívy významnej skupine zainteresovaných strán a zároveň zdôrazniť dôležitú prácu predstaviteľov slovenskej výskumno-inovačnej komunity v tejto oblasti.

Prevádzkovanie informačného portálu
Počas mája 2018 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 1.850 kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Máj 2018		
Dátum	Čas	Miesto	Účastník (SLORD)	Účastníci	Podujatie	
3.5.2018	8:30-11:00	Európsky parlament
	Andrej Kurucz	Zástupcovia ČŠ, AK, EP, EK, súkromného sektora	NanoDay Brussels	
4.5.2018	10:30-12:30	Les Ateliers des Tanneurs
	Andrej Kurucz	Zástupcovia projektu H2020 (Sparks), zástupcovia ČŠ, AK, EK	Shaking up Science & Society Relations - A Sparks Forum	
8.5.2018	16:00- 17:30	EERA Office	Andrej Kurucz
	Zástupcovia IGLO, ČŠ, EK	Information workshop on the status of the European energy research	
15.5.2018
	9:00-10:30	ENEA Office	Andrej Kurucz	Zástupcovia IGLO, ČŠ, AK, EK	Strengthening EU-China water innovation cooperation: results of the H2020 PIANO project
	
15.5.2018	15:00-16:30	Residence Palace in Brussels
	Andrej Kurucz	Zástupcovia ČŠ, AK, IGLO, EK, EP	Empowering businesses to engage with sustainable finance and the SDGs 	
17.5.2018	15:00-16:30	Európsky parlament	Andrej Kurucz
	Zástupcovia ČŠ, AK, EP, EK, IGLO 	STOA: Strengthening cooperation between the STS forum and the EU	
18.5.2018	9:00-11:30	Finnish Liaison Ofice for RnD	Andrej Kurucz	Zástupcovia IGLO, ČŠ, AK	Academy Training on other EU funding opportunities apart from Horizon 2020

28.5.2018	
16:30-18:30	
Avenue de Cortenbergh 75	
Andrej Kurucz	
Zástupcovia IGLO, ČŠ, AK, EK, EP	
BCBL Conference: SpaceResources.lu:	

Stretnutia a rokovania

Máj 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
3.5.2018	14:00-17:30	Rada EÚ	Andrej Kurucz
	Zástupcovia ČŠ a EK	Zasadnutie Pracovnej skupiny pre výskum	Tretia diskusia k návrhu záverov Rady EÚ pod hlavičkou BG PRES, predstavenie základnej štruktúry a výšky VFR	
7.5.2018	14:40-16:30	SLORD	Andrej Kurucz, TL	Radoslav Repa (diplomat - SZ SR pri EÚ v Bruseli)	V4 Conference on Artificial Intelligence	Príprava podujatia „V4 Conference on Artificial Intelligence“, ktoré sa uskutoční pod záštitou slovenského predsedníctva vo V4	
8.5.2018	09:00-10:50	Gothenburg EU Office
	Andrej Kurucz
	Zástupcovia IGLO CORE	IGLO CORE		
8.5.2018	11:00-12:30	SZ SE pri EÚ v Bruseli	Andrej Kurucz, TL	Zástupcovia IGLO OPEN	IGLO OPEN	Ženy vo výskume a inováciách (na príklade SE)	
10.5.2018	16:00-17:30	SLORD	Andrej Kurucz, TL	Jana Juhásová Golian	Pozícia odborného poradcu pre výskum a inovácie v kancelárii SLORD 		
14.5.2018	10:00-12:30	LEX Building	Andrej Kurucz	Jana Lopušná (diplomat - SZ SR pri EÚ v Bruseli)	Rada EYCS, iniciatíva Európskej siete univerzít 	Hlavné body nadchádzajúcej Rady EYCS, príprava iniciatívy Európskej siete univerzít, pozícia SK – kritéria účasti (H2020), slovenskí zástupcovia	
16.5.2018	9:00-13:30	DG CNECT	Andrej Kurucz
	Zástupcovia ČŠ, EK	EuroHPC JU and EŠIF workshop	SK v súčasnej dobe zvažuje tzv. „in-kind“ prístup (kúpa prístroju z EŠIF), ktorým by sa mohlo SK zapojiť do iniciatíve EuroHPC JU  	
16.5.2018	17:00-18:30	SLORD	Andrej Kurucz
	Monika Repčíková (CLORA)	Pozícia odborného poradcu pre výskum a inovácie v kancelárii SLORD		
17.5.2018	10:00-11:30	KoWI	Andrej Kurucz
	Zástupcovia IGLO FP Implementation WG	IGLO FP Implementation WG	Etické otázky a výskumná integrita (rozpísané vyššie v texte) v programe H2020	
18.5.2018	14:00-15:30	SLORD	Andrej Kurucz	Lukáš Demovič (Riaditeľ, Výpočtové stredisko SAV) 	Iniciatíva EuroHPC JU	Príprava SK v rámci európskej iniciatívy EuroHPC JU – vstup SK „in-kind“; výstup z workshopu k využívaniu EŠIF	
24.5.2018	10:00-11:30	SLORD	Andrej Kurucz, TL	Zástupcovia styčných kancelárií V4 (CZELO a PolSCA) a SZ HU pri EÚ v Bruseli	V4 Breakfast	Príprava V4 konferencie – komunikácia, príprava brožúr, catering, registrácia, výstupy a odporúčania
GDPR (aktualizácia)	
25.5.2018	16:30-18:00	SLORD	Andrej Kurucz
	Boglárka Ivanegová (MŽP SR)	Zapojenie MŽP SR do H2020, potenciálna spolupráca, výmena informácií	Zapojenie MŽP SR do rámcového programu H2020 – oblasť SC5 H2020, príprava podporných schém, identifikácia kľúčových výskumno-inovačných zástupcov, organizácia podujatí	
29.5.2018	09:30-11:30	Place de Luxembourg	Andrej Kurucz
	Zuzana Nehajová, Juraj Hošták (EY)	Prienik a spolupráca v oblasti VaVaI	Príprava iniciatív na národnej úrovni, prienik pre spoluprácu so SLORD, podujatia, odborné poradenstvo v oblasti prípravy projektových návrhov	

5.  Odporúčané závery:
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti Styčnej kancelárie SR pre výskum a vývoj v Bruseli na rok 2018. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 4.6.2018
								
Správu schválil:  prof. RNDr. Ján TURŇA, CSc., generálny riaditeľ  ......................................